**Medlemsforslag til generalforsamlingen i grundejerforeningen.** **Nedenstående 2 forslag stilles til generalforsamlingen den 6. juni.**

**De vil blive præsenteret og diskuteret på mødet.**

**Forslag 1:** Oprettelse af arbejdsgruppe for etablering af vejbump grundet høj hastighed og støvgener

Der oprettes en arbejdsgruppe, med henblik på at etablere vejbump på de af foreningens veje, hvor der er problemer med høj hastighed og støvgener.

Arbejdsgruppen søger erfaringer og viden hos andre sommerhusforeninger, der allerede har etableret løsninger, således at man finder den ”rigtige løsning” fra start – en løsning der kræver et minimum af vedligehold og fornuftig økonomi på den lange bane, hvor der ej heller skal skrabes og lappes huller som i dag.

Vigtigt er at undersøge, hvilke af foreningens veje/strækninger der er berørt af høj hastighed og støvgener. Er der gener efter svinget Sømærkevej/Sandvejen eller er det kun de lange lige strækninger på Sømærkevej og Hulvej.

Forslagsstiller deltager i arbejdsgruppen hvis forslaget vedtages.

**Forslag 2:** Nedsættelse af hastigheden til MAX 15km/t

(mens vi venter på løsningsforslag fra arbejdsgruppen – forslag 1)

Hastigheden nedsættes til MAX 15km/t og der opsættes et dobbeltskilt ca. 150m efter indkørsel til Sømærkevej og Hulvej, således at man kan se skiltet både når man kører ind og ud.

Skilt skal være med piktogram af legende børn med angivelse af max 15 km/t.

Argument; når man kører ind på grusvejene, så har man fokus på, at der ikke kommer en modkørende, dermed er der mange der ikke når at registrere skiltene.

Har du en holdning til forslagene, så mød op og deltag i debatten! Martofte forsamlingshus mandag den 6. juni kl. 10.00...